ครั้งแรกกับจังปง(Champon)อาหารขึ้นชื่อของนางาซากิ...

**ทางร้านมีโปรโมชั่นด้วยอ่ะตอนนี้ ไว้บอกตอนท้ายนะจ๊ะ**

เป็นร้านเล็กๆ คนไม่เยอะนัก(หรือเราไปเร็วไปหว่า?) อาหารมีไม่เยอะมากเน้นประเภทจัมปง แต่ก็มีประเภทข้าวด้วย ล่าสุดกับเมนูข้าวมาใหม่ของร้าน คือ ทงคัตสึ มีหลายแบบเลยดูน่ากินเหมือน แต่เราไม่ได้ลอง ลองแต่จัมปงอย่างเดียว ก็นะไปร้านจัมปงทั้งทีก็ต้องขอลองจัมปงก่อน อิอิ

พูดถึงจัมปงก็มีหลายแบบซุปข้น ซุปใส แบบเผ็ดก็มี มีหลาย size ให้เลือกด้วย S M L ราคาเริ่มต้น(size S บางเมนู)ที่ 75 บาทเอง ไม่แพงเลย ประมาณก็พอดีกับขนาดนะ แต่แบบชามที่ใส่มานี่ใหญ่มาก ตอนแรกตกใจเลยเราสั่ง size S พนักงานยกมาเสิร์ฟในใจคิดนี่เล็กสุดแน่นะ 555 ส่วนเครื่องดื่มชาเขียวเย็นกะร้อนแบบ refill ขนมก็มีนะแต่ไม่ได้เพราะอิ่ม ^^

สั่งอะไรกินบ้าง...
- นางาซากิจัมปง (size M) 120 บาท - เป็นจัมปงสูตรต้นตำรับซุปกระดูกหมู รสชาติตามแบบฉบับซุปกระดูกหมู เข้มข้น แต่ออกเค็มหน่อย 
- จัมปงงาขาว (size S) 75 บาท - อันนี้ของเรา เป็นซุปงาขาว เสิร์ฟมาพร้อมกับน้ำมันน้ำพริกเผา รสชาติเข้นข้น กลมกล่อม หอมกลิ่นงามากๆ โดยส่วนตัวชอบเมนูนี้มาก 
- เกี๊ยวซ่า จำราคาไม่ได้ มี 6 ชิ้น แป้งไม่หนา กรอบดี อร่อยค่ะ
- ไก่ทอดคาราอาเกะ - จำราคาไม่ได้เหมือนกัน อร่อยถูกใจค่ะ บีบมะนาวก่อนกิน พอกินแล้วรู้สึกสดชื่น ทำให้ไม่เลี่ยนด้วยค่ะ

ค่าเสียหายทั้งหมดรวมน้ำชาเขียวเย็น2แก้ว=416 บาท ไม่คิด service charge ด้วยแถมพนักงานยังยิ้มแย้มแข็งขันคอยเดินเติมน้ำให้ตลอด บางทียังไม่ทันหมดแก้วเลยเติมแล้ว 555 (ไม่รู้สาขาอื่นเป็นไงนะ) ไปทานสองคน ไม่แพงเลยค่ะ 

อ่าาาาาา ลืมบอกไป ตอนนี้เค้ามีโปรเอาใจวัยรุ่นสมัยใหม่สุดๆ ด้วยโปรถ่ายรูปอาหารที่สั่งแล้วแชร์ลง facebook หรือ instagram แล้วพิม #ringerhutthailand ตอนจ่ายตังค์ก็เอาไปให้เค้าดูได้ส่วนลด 5% จ้าา ^^